Det nordjyske superligahold har indledt forhandlinger med en udenlandsk klub om transfer af den unge forsvarsspiller.

Den 21-årige forsvarsspiller Mathias Ross kan være på vej væk fra AaB. I en pressemeddelelse skriver den nordjyske fodboldklub, at de har indledt forhandlinger med en udenlandsk klub om en transfer af U21-landsholdsspilleren. TV2 Nord erfarer, at det er den tyrkiske storklub Galatasaray, som AaB forhandler med omkring salget af Mathias Ross. Den stærke forsvarsspiller er ikke med hos dagens træning på Horne er angiveligt allerede på vej til Tyrkiet i bestræbelserne på at lande en kontrakt i storklubben. Mathias Ross har skrevet kontrakt med AaB indtil 30. juni 2025. På trods af sin unge alder har han allerede spillet 104 kampe og scoret seks mål for de rød-hvide. Men nu kan han være på vej væk. Et eventuelt salg af Mathias Ross vil gavne AaBs økonomi. Klubben forventede et resultat i niveauet minus 10 til minus 15 millioner kroner. Men med salget af Mathias Ross regner klubben i stedet med et underskud på minus otte til minus 12 millioner kroner. Det indikerer, at salgsprisen for Ross ligger på omkring 10 millioner. Men det er ikke bekræftet.